NADLIMITNÁ ZÁKAZKA

**Verejná súťaž**

postupom podľa § 66 zákona č. 343/2015 Z. z. o verejnom obstarávaní a

o zmene a doplnení niektorých zákonov v znení neskorších predpisov

**SÚŤAŽNÉ PODKLADY**

na predmet zákazky

**Chemikálie pre projekty dlhodobého strategického výskumu OPENMED, LISPER a Drive4SIFood**

(TOVARY)

**Príloha č. 2**

**OPIS PREDMETU ZÁKAZKY, TECHNICKÉ POŽIADAVKY**

**Časť B: Kity pre DNA**

Košice, júl 2021

1. **STRUČNÝ OPIS PREDMETU ZÁKAZKY**

Predmetom zákazky je dodanie kitov pre DNA pre Univerzitu Pavla Jozefa Šafárika v Košiciach potrebných na nezávislý výskum a vývoj.

Predmet zákazky je rozdelený na jedenásť samostatných častí a to:

Časť A: Chemikálie vysokej čistoty

**Časť B: Kity pre DNA**

Časť C: Chemikálie pre molekulovú biológiu

Časť D: Chemikálie pre PCR

Časť E: Kity na sekvenáciu

Časť F: Protilátky, enzýmy

Časť G: Chemikálie nižšej čistoty

Časť H: Kultivačné médiá a aditíva

Časť I: Diagnostické kity

Časť J: Kity pre RNA

Časť K: Olej do rotačných púmp

Podrobné vymedzenie predmetu zákazky je uvedené v Prílohe č. 1 *Opis predmetu zákazky* tejto časti súťažných podkladov.

* 1. Špecifikácia jednotlivých položiek, uvedená v Prílohách č. 1 tejto časti súťažných podkladov, predstavuje minimálne požiadavky, ktoré je uchádzač povinný pri danom tovare dodržať. Uchádzač je povinný dodávať požadovaný tovar, ktorý zodpovedá Slovenským technickým normám alebo normám EÚ a v štandardnej kvalite.
  2. Uchádzačom predložená ponuka, musí splniť všetky požiadavky technickej špecifikácie zadefinované v Prílohe č. 1 a musí predložiť ponuku na všetky požadované položky. V prípade, že ponuka nesplní požiadavku technickej špecifikácie, alebo nebude predložená ponuka na všetky požadované položky, ponuka bude vylúčená.
  3. V prípade, že sú v opise predmetu zákazky uvedené špecifikácie navrhovaných výrobkov, materiálov alebo tovarov pomocou odkazu na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby platí, že môže byť ponúknutý a bude akceptovaný aj iný – **ekvivalentný tovar**, musí mať také kvalitatívne alebo výkonnostné charakteristiky, ktoré sú nevyhnutné na zabezpečenie účelu, na ktoré je uvedený tovar určený.
  4. Verejný obstarávateľ uvádza minimálne technické parametre na predmet zákazky. Uchádzač na základe požiadavky verejného obstarávateľa, ponúkne konkrétny výrobok s vlastnosťami splňujúcimi minimálne požiadavky verejného obstarávateľa.
  5. Výrobky s nižšími parametrami sú pre verejného obstarávateľa neprípustné, v tomto prípade ponuka uchádzača bude pre verejného obstarávateľa neprijateľná a bude z verejného obstarávania vylúčená podľa § 53 zákona o verejnom obstarávaní.

1. **MNOŽSTVO A ROZSAH PREDMETU ZÁKAZKY**
   1. Celkové množstvo, rozsah predmetu zákazky je uvedený a podrobne vymedzený vrátane technických špecifikácií každej položky predmetu zákazky v Prílohe č. 1 tejto časti súťažných podkladov.
   2. Rozsah a množstvo tovaru uvedené v Prílohe č. 1 tejto časti súťažných podkladov je maximálne a skutočne odobraté množstvo sa bude realizovať od aktuálnych potrieb verejného obstarávateľa po dobu trvania rámcovej dohody.
2. **SPÔSOB PLNENIA PREDMETU ZÁKAZKY**
   1. Rámcová dohoda bude uzatvorená s odkladacou podmienkou, ktorou bude schválenie verejného obstarávania zo strany poskytovateľa NFP, t. j. doručenie správy z kontroly verejného obstarávania prijímateľovi (verejnému obstarávateľovi). Verejný obstarávateľ môže odstúpiť od uzavretia zmluvného vzťahu bez akýchkoľvek sankčných dôsledkov v prípade, ak výsledky administratívnej alebo finančnej kontroly poskytovateľa NFP neumožňujú financovanie výdavkov vzniknutých z procesu verejného obstarávania.
   2. Rámcová dohoda (samostatne pre každú časť predmetu zákazky) bude uzatvorená podľa § 83 zákona o verejnom obstarávaní a podľa ust. § 269 ods. 2 zákona č. 513/1991 Zb. – Obchodný zákonník s jedným úspešným uchádzačom a to na dobu určitú do 30. 06. 2023.
   3. Predmet zákazky sa bude dodávať na základe priebežných písomných objednávok, v ktorých bude uvedený predmet zákazky, jeho počty kusov (balenia) a odberné miesto verejného obstarávateľa s uvedením kontaktnej osoby verejného obstarávateľa z vybraných položiek predmetu zákazky uvedeného v prílohe k tejto časti súťažných podkladov.
3. **OSOBITNÉ POŽIADAVKY**
   1. Súčasťou predmetu zákazky sú aj služby, súvisiace s dopravou na miesto plnenia, s vyložením všetkého požadovaného tovaru na mieste určenom verejným obstarávateľom, vrátane uloženia tovaru do priestorov verejného obstarávateľa, ktoré určí verejný obstarávateľ v jednotlivých objednávkach.
   2. Lehota dodania tovaru je najneskôr do 10 (desať) pracovných dní od momentu, potvrdenia objednávky uchádzačom, na miesto dodania predmetu zákazky, bližšie upresnené jednotlivými objednávkami, ak sa strany dohody nedohodnú inak.

Uchádzač spresní termín dodania tovaru, resp. jeho časti najneskôr 24 hodín pred jeho dodaním (e- mailom, telefonicky) osobe, uvedenej v objednávke ako poverenej na prevzatie konkrétnej dodávky za verejného obstarávateľa.

* 1. Uchádzač poskytne na tovar záruku min. 24 (dvadsaťštyri) mesiacov. Záručná doba začína plynúť odo dňa dodania tovaru verejnému obstarávateľovi v mieste plnenia. Záručná doba neplynie po dobu, po ktorú verejný obstarávateľ nemôže užívať tovar pre jeho vady, za ktoré zodpovedá uchádzač.
  2. V prípade, že počas trvania zmluvného vzťahu bude ukončená výroba niektorého tovaru, ktorý tvorí predmet tejto dohody, uchádzač je povinný túto skutočnosť písomne oznámiť verejnému obstarávateľovi a preukázať oficiálnym písomným vyhlásením výrobcu, a zároveň písomne ponúknuť verejnému obstarávateľovi iný - plne funkčný náhradný tovar, spĺňajúci všetky minimálne požiadavky v špecifikáciách uvedených v Prílohe č. 1 tejto časti súťažných podkladov. V prípade súhlasu s písomnou ponukou náhradného tovaru, bude uzatvorený písomný dodatok, a tovar zahrnutý do predmetu zákazky. Cena náhradného tovaru nesmie byť vyššia ako cena pôvodného tovaru.
  3. Verejný obstarávateľ požaduje, aby uchádzač dodával predmet zákazky u každej položky s garanciou minimálne 80% zálohou expiračnej lehoty odo dňa dodania verejnému obstarávateľovi.

**5 HODNOTENIE PONÚK**

* 1. Ponuka musí byť predložená na všetky položky danej časti predmetu zákazky.
  2. Pre vyhodnotenie splnenia požiadaviek na vlastnosti predmetu zákazky, je uchádzač povinný vyplniť Prílohu č. 5 Cenová ponuka súťažných podkladov, podľa bodov 16.3 a 16.4 *časti A1. Pokyny pre uchádzačov* súťažných odkladov.
  3. Splnenie požiadaviek na vlastnosti jednotlivých položiek predmetu zákazky bude vyhodnotené na základe údajov/informácií o ponúkanom tovare, uvedených v uchádzačom vyplnenej Príloh č. 5 súťažných podkladov. Predloženými údajmi/informáciami o ponúkanom tovare musí uchádzač preukázať, že ním ponúkaný tovar spĺňa požiadavky na predmet zákazky uvedené v tejto Prílohe č. 1 Opis predmetu zákazky.
  4. Členovia komisie budú vyhodnocovať splnenie požiadaviek na predmet zákazky vylučovacím spôsobom, a to SPLNIL (A) / NESPLNIL (N).
  5. Tí uchádzači, ktorí boli pri vyhodnotení splnenia požiadaviek na predmetu zákazky vyhodnotení aspoň raz vyjadrením NESPLNIL (N), nesplnili požiadavky verejného obstarávateľa na danú časť predmet zákazky.
  6. Ponuka, ktorá nespĺňa požiadavky na predmet zákazky, uvedené v Oznámení o vyhlásení verejného obstarávania a v súťažných podkladoch, bude z postupu verejného obstarávania vylúčená podľa § 53 zákona o verejnom obstarávaní
  7. Výrobky s nižšími parametrami sú pre verejného obstarávateľa neprípustné, v tomto prípade ponuka uchádzača bude pre verejného obstarávateľa neprijateľná a bude z verejného obstarávania vylúčená podľa § 53 zákona o verejnom obstarávaní.

1. **VYUŽITIE SUBDODÁVATEĽOV**
   1. Uchádzač môže pri plnení rámcovej dohody uzatvárať subdodávateľské zmluvy. Tým nie je dotknutá zodpovednosť uchádzača za plnenie dohody v súlade s § 41 ods. 8 zákona o verejnom obstarávaní. Uchádzač i je povinný odovzdávať verejnému obstarávateľovi plnenie sám, na svoju zodpovednosť v dohodnutom čase a v dohodnutej kvalite.
   2. Verejný obstarávateľ vyžaduje, aby úspešný uchádzač, najneskôr v čase uzavretia rámcovej dohody, uviedol údaje o všetkých známych subdodávateľoch, údaje o osobe oprávnenej konať za subdodávateľa - v rozsahu meno a priezvisko, adresa pobytu, dátum narodenia, spolu s vecným a podielom plnenia a uvedené údaje doplnil do Prílohy 4 rámcovej dohody.
   3. Verejný obstarávateľ nepožaduje od uchádzačov, aby informácie týkajúce sa subdodávateľov podľa § 41 zákona o verejnom obstarávaní, uviedli vo svojej ponuke.
   4. Každý subdodávateľ, ktorý má podľa zákona 315/2016 Z. z. o registri partnerov verejného sektora povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť subdodávateľa byť zapísaný v registri partnerov verejného sektora sa naňho vzťahuje po celú dobu jeho trvania v dohode.
   5. Úspešný uchádzač zodpovedá za to, že všetci jeho subdodávatelia budú zapísaní v Registri partnerov verejného sektora, ak sa na nich táto povinnosť vzťahuje. V prípade zanedbania tejto povinnosti uchádzač znáša všetky škody, pokuty a penále, ktoré vzniknú v súvislosti s nesplnením tejto povinnosti.
   6. Úspešný uchádzač je povinný informovať verejného obstarávateľa o zmene údajov o subdodávateľovi. Zmena subdodávateľa v rámci plnenia rámcovej dohody je možná len s predchádzajúcim písomným súhlasom verejného obstarávateľa.
   7. Úspešný uchádzač pri výbere subdodávateľa musí postupovať tak, aby vynaložené náklady na zabezpečenie plnenia zmluvy o subdodávke boli primerané jeho kvalite a cene.
   8. Možnosťou využitia subdodávateľov nie je dotknutá zodpovednosť uchádzača za riadne plnenie rámcovej dohody.
   9. Ostatné dojednania o subdodávateľoch sú uvedené v návrhu rámcovej dohody.

Príloha č. 1

**Technická špecifikácia predmetu zákazky**

|  |  |  |  |  |  |  |  |
| --- | --- | --- | --- | --- | --- | --- | --- |
| **Časť B: Kity pre DNA** | | | | | | | |
| **Poradové číslo** | **Položka predmetu zákazky** | **Špecifikácia predmetu zákazky** | **Projekt** | **Číslo rozpočtovej položky** | **Merná jednotka** | **Požadované balenie** | **Predpokladané odberné množstvo predpokladaného balenia (ks/bal)** |
| ***A*** | *B* | *C* | *D* | *E* | *F* | *G* | *H* |
| 1 | Kity pre DNA | Agilent High Sensitivity DNA kit (5067-4626), alebo ekvivalent | OPENMED | 0H5P20 | ks | ks | 5 |
| 2 | Kity pre DNA | Qubit dsDNA HS assay kit, alebo ekvivalent | OPENMED | 0H5P20 | ks | ks | 5 |
| 3 | Kity pre DNA | Qubit 4 Fluorometer, alebo ekvivalent | OPENMED | 0H5P20 | ks | ks | 1 |
| 4 | Kity pre DNA | ExtrAvidin® Peroxidase Staining cDNA Synhesis Kit, alebo ekvivalent | OPENMED | 0H5P20 | ks | ks | 5 |
| 5 | Kity pre DNA | TaqMan Advanced miRNA cDNA synthesis kit 5ml, alebo ekvivalent | OPENMED | 0H5P20 | ks | ks | 5 |
| 6 | Kity pre DNA | TaqMan Fast Advanced mastermix 5ml, alebo ekvivalent | OPENMED | 0H5P20 | bal | 5 ml | 5 |
| 7 | Kity pre DNA | ExtrAvidin® Peroxidase Staining cDNA Synhesis Kit, alebo ekvivalent | OPENMED | 0H6P42 | ks | ks | 1 |
| 8 | Kity pre DNA | Agilent High Sensitivity DNA kit (5067-4626), alebo ekvivalent | OPENMED | 0H6P42 | ks | ks | 1 |
| 9 | Kity pre DNA | Qubit dsDNA HS assay kit, alebo ekvivalent | OPENMED | 0H6P42 | ks | ks | 1 |
| 10 | Kity pre DNA | TaqMan Advanced miRNA cDNA synthesis kit 5ml, alebo ekvivalent | OPENMED | 0H6P42 | ks | ks | 5 |
| 11 | Kity pre DNA | TaqMan Fast Advanced mastermix 5ml, alebo ekvivalent | OPENMED | 0H6P42 | bal | 5 ml | 3 |
| 12 | Kity pre DNA | Qubit 4 Fluorometer, alebo ekvivalent | OPENMED | 0H6P42 | ks | ks | 1 |

Ak je v opise predmetu zákazky uvedená špecifikácia navrhovaných výrobkov, materiálov alebo tovarov pomocou odkazu na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby platí, že môže byť ponúknutý a bude akceptovaný aj iný – **ekvivalentný tovar** musí mať také kvalitatívne alebo výkonnostné charakteristiky, ktoré sú nevyhnutné na zabezpečenie účelu, na ktoré je uvedený tovar určený.